**Management de melodii favorite cu integrare cu Spotify**

Motto: ([Mihail Kuzmin](http://autori.citatepedia.ro/de.php?a=Mihail+Kuzmin)) **‘**Muzica este pictura orbilor.’ ([Mihail Kuzmin](http://autori.citatepedia.ro/de.php?a=Mihail+Kuzmin)citat din [*O casă încălzită cu utopii*](http://surse.citatepedia.ro/din.php?a=Mihail+Kuzmin&d=O+cas%E3+%EEnc%E3lzit%E3+cu+utopii), traducere de [Valeriu Butulescu](http://autori.citatepedia.ro/traduceri.php?a=Valeriu+Butulescu))

Consider că muzica a avut şi are în continuare un rol important în influenţa oamenilor, în special asupra tinerilor. Conform studiilor realizate, în ultima perioadă, asupra acestui aspect, tinerii ascultă în medie 2 ore de muzică zilnic, acest lucru ducând la apariţia unor numeroase aplicaţii muzicale. Unele din cele mai utilizate aplicaţii sunt: Spotify, Last.fm, Zonga, Deezer, Google Music Play, SoundCloud şi multe altele.

Spotify este o companie ce oferă un serviciu în redarea albumelor şi a melodiilor naţionale şi internaţionale. Ei realizează contracte cu artişti, cu scopul de a le oferi melodiile, gratuit sau cu plată, utilizatorilor la nivel global. Spotify este o aplicaţie foarte cunoscută în Statele Unite, Finlanda , Franta, Spania, Suedia, Norvegia, Olanda si UK. Dar curând, acest serviciu o să devină cunoscut şi în România, deoarece se lucrează intens la implementarea lui şi la noi în ţară.

Spotify reprezintă implementarea unui serviciu de aplicaţii,**o platforma de tip API**, cu care dezvoltatorii se pot conecta la serviciul de streaming Spotify cu o aplicatie de versuri, animaţii, ştiri, sau orice altă idee ce poate îmbunătăţii experienţa consumatorului. Aceasta face legătura playerului de streaming audio cu servicii de ştiri ce permite consumatorului să asculte muzică şi să citească ştirile preferate, în acelaşi timp, de pe o singură aplicaţie aflata pe telefonul mobil.

În prezenta lucrare voi discuta despre managementul de melodii favorite cu integrare Spotify. În cadrul acestei lucrări voi utiliza servicii web bazate pe metodele HTTP și conceptul de REST, acesta fiind RESTful Web Services, ce presupune folosirea metodelor următoare:

* POST: upload-ul unei noi resurse (creare sau modificare).
* PUT: crearea unei noi resurse.
* GET: cititrea unei resurse, fără a modifica resursa.
* DELETE: stergerea unei resurse.

Conceptul de REST este o arhitectură client-server bazată pe folosirea resurselor, scalabilă datorită separării de responsabilități între client și server.

Un alt serviciu pe care îl voi utiliza în cadrul acestui proiect este API, ce reprezintă o interfaţă de programare a aplicaţiilor, un set de reguli şi specificaţii cu ajutorul cărora programul meu va putea accesa şi folosi resursele oferite de Spotify.

Pe baza acestor servicii voi implementa o interfaţă destinată utilizatorilor pasionaţi de muzică, în cadrul căreia am hotărât să realizez un serviciu web ce va prelua anumite informaţii despre artiştii, albumele şi melodiile mele favorite. Voi realiza un top personalizat (playlist), ce va conţine melodiile originale de pe albumele artiştilor, cât şi variantele live ale acestora. Aplicaţia va conţine şi o listă a artiştilor mei favoriţi, cu informaţii privind lansarea noilor lor albume şi melodii, programul concertelor susţinute de către ei, dar şi informaţii despre muzică, compozitori şi orchestraţie.